Dunavecse Város Önkormányzatának Képviselő-testülete

243-11/2023.

JEGYZŐKÖNYV

Készült a képviselő-testület 2023. június 28-án /15,00-15,50/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Távol maradt (igazoltan):

Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Aranyi Ágota igazgató (Vikár Béla Könyvtár), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Erdős Erika mb. óvodavezető (Százszorszép Óvoda)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kovács Péter és Molnár Gyula képviselők hitelesítik. Javaslom, hogy a meghívóban szereplő napirendi pontokat tárgyalja meg a testület.

Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

105/2023. (VI. 28.) Kt. normatív határozata

Napirend elfogadása











H a t á r o z a t   
1.) Jelentés a lejárt határidejű határozatok végrehajtásáról, a tett intézkedésekről, 
      tájékoztató a két ülés közötti jelentősebb eseményekről
       2.)  Beszámoló a 2022/2023. tanév eredményeiről
                    3.)   Tájékoztató a bölcsőde nevelési-gondozási évéről
                    4.)  Egyéb ügyek  
       a) Nyilatkozat szakrendelésekkel kapcsolatban
                         b)  Bölcsődevezetői beosztásra pályázat kiírása                           
                           c)   Vételi szándék megtárgyalása
                           d)  Telephely engedélyezésének jóváhagyása (fogászat)
e) Védőnői ellátással kapcsolatos ingyenes ingatlan használati szerződés 

       megtárgyalása

f) Ösztönzőrendszer felülvizsgálata

g)  Társulási megállapodás módosítása (DTKH)

h)  Vagyonnövekménnyel kapcsolatos megállapodás Apostag Önkormányzatával

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett intézkedésekről, tájékoztató a két 
     ülés  közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
- Homoródszentmártonra augusztus 26-i hétvégére kaptunk meghívást. Ha valaki szeretne jönni kérem jelezze felém. Falunapra mennénk, úgy, mint korábban. A vendégeskedés csütörtöktől vasárnapig tart. 
-  A Leader Egyesülettel kapcsolatban voltam megbeszélésen, korábban beszéltük, hogy be kellene adni ezt a pályázatot. 
- A könyvtár napelem hiánypótlása még mindig folyamatban van, azt ígérték, hogy az lesz a kifutása, hogy részleges támogatás lesz csak a napelem lesz, a bútorzatot lehúzzák.
- Aláírásra került az ÖTI telep kiviteli szerződése az IM Produkt Kft-vel, sajtónyilvános esemény keretében. A munkaterület még nem lett átadva, mert a kivitelező nem találta alkalmasnak. Azóta is pakoljuk az ÖTI telepet. 
- Ballagáson, tanévzáron vettünk részt Alpolgármester asszonnyal a református iskolában, a Petőfi Általános Iskolában és az óvodákban is. 

- A múzeum pályázatunk lezárásra került, ezzel kapcsolatban volt egyeztetés. A pályázat konzorciumban történt, még nem minden partner fejezte be a munkát. Öt év a fenntartási idő, ami onnantól számít, amikor az utolsó is befejezi a munkát. 270 nap kell biztosítanunk a nyitvatartást az épületben. Hétvégén és ünnepnapokon nyitva kell tartani, kivétel Karácsony és Újév. Minimum 371 vendéget kell egy évben fogadnunk. 
- Nagy Pál házzal kapcsolatban szeretném elmondani, hogy három héttel csúszni fog a felújítás befejezése. Ez nem akadályozza az összes többi munkálatot. Végre megkaptuk az engedélyt a Bácsvíz részéről, hogy a szennyvízbekötést meg lehessen tenni. A rajzon csonk szerepelt, és nem volt csonk kiépítve, ez problémát okozott. Székely Gábor lehet, hogy mégis hajlandó lesz a Nagy Zsuzsika féle szekrényt 2 évre bérbe adni. A legutolsó információm az az Irodalmi Múzeum részéről, hogy bérleti díjért restaurálni fogják a bútort. 
- Több egyeztetés is zajlott az elmúlt időszakban a körforgóval kapcsolatban. Ezek rendszeresen megtörténnek, az ütemtervnek megfelelően halad mind a szennyvíz, mind az üzem és mind a körforgónak az építése. 
- Tehetségnapot tartottuk immár hagyományosan, melyen a dunavecsei intézmények vettek részt. A rendezvény nagyon jól sikerült. 
- Korábban szavaztunk róla, hogy a TOP-Plusz keretében pályázatot nyújtunk be a szakrendelő eszközbeszerzésére és kisebb felújítására. A friss kiírás rögzítette, hogy nem lehet csak eszközbeszerzést tenni, mindenképpen építészeti jellegű munkát kötelező végezni. Tehát ezt terveztetni kell. Történt is ezzel kapcsolatosan egyeztetésünk az intézményvezetővel, ahová hívtunk szakembert is, aki megnézte, hogy mit célszerű az épületen felújítani. Úgy próbáljuk belőni a pályázatot, hogy 50 % eszköz-műszer és 50 % felújítás. Mivel nem rossz állapotú az épületünk, ezért arra gondoltunk, hogy a szükséges műszerek élvezzenek elsőbbséget. Erre az intézményvezető készített egy listát, hogy melyek azok a berendezések, amik szükségesek. A felújítással kapcsolatos legnagyobb tétele a pincének a rendbetétele, hogy irattárként tudjon funkcionálni. Úgy gondolom, hogy 100 milliós pályázatról beszélünk. 
- Körforgó világításával kapcsolatban egyeztetés volt, mert eddig kettő lámpatest világított ott, most pedig sokkal több fog. Megkértem, hogy próbálják egységesíteni a lámpákat. Mivel a körforgó üzemeltetése és fenntartása kettős megosztásban lesz, egyrésze a közúté, másik része az önkormányzaté lesz, ezért vállaltuk, hogy az önkormányzatra eső közvilágítási részt mi fogjuk üzemeltetni. 
Tóth József képviselő úr

A közvilágítás cseréjével kapcsolatban szeretném elmondani, hogy nagyon jónak tűnnek a LED-es lámpák, viszont az ágakat, gallyakat nem vágták le. 
Vörös Sándor polgármester úr
Ezt jelezték irányunkba, de ezt egy másik cég fogja csinálni. A munkaterület átadásakor kértem az MVM Lumentől, hogy mutassák ki – négy helyen - a szerelés előtti és utáni fényerősséget. A szerelés előtti mérés meg is történt, ha befejeződik a kivitelezés meg fogják mérni azokon a pontokon, amiken kértem. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
      Beszámoló a 2022/2023. tanév eredményeiről
      Előterjesztő: Vörös Sándor polgármester 

      Előterjesztésért felelős: oktatási intézmények vezetői
      Tárgyalja: E.K.O.SZ. Bizottság
Vörös Sándor polgármester úr
A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
A bizottság megtárgyalta a négy intézmény: a Dunavecsei Petőfi Sándor Általános Iskola, a Duna Menti EGYMI, a Dunavecsei Református Kollégium, valamint a Százszorszép Óvoda 2022/2023. tanév eredményeiről készült beszámolót és elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Petőfi Sándor Általános Iskola 2022/2023. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

106/2023. (VI. 28.) Kt.h.

Dunavecsei Petőfi Sándor 

Általános Iskola beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Dunavecsei Petőfi Sándor Általános Iskola 2022/2023. tanév eredményéről szóló beszámolót elfogadja.

2./ Ezen határozatról értesül:

- Dunavecse Petőfi Sándor Általános Iskola

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Százszorszép Óvoda 2022/2023. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

107/2023. (VI. 28.) Kt.h.

Százszorszép Óvoda beszámolója











H a t  á r o z a t

1./ Dunavecse Város Önkormányzata Képviselő-testülete úgy rendelkezik, hogy a Százszorszép Óvoda 2022/2023. tanév eredményéről szóló beszámolót elfogadja.

2./ Ezen határozatról értesül:

- Százszorszép Óvoda 

Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Dunavecsei Református Kollégium 2022/2023. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

108/2023. (VI. 28.) Kt.h.

Dunavecsei Református

Kollégium beszámolója











H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Dunavecsei  Református Kollégium, Általános Iskola, Középiskola és Kollégium 2022/2023. tanév eredményéről szóló beszámolót elfogadja.

2./ Ezen határozatról értesül:

- Dunavecsei Református Kollégium
Vörös Sándor polgármester úr

Megkérdezem a képviselő-testület tagjai részéről, hogy ki ért egyet a Duna Menti EGYMI 2022/2023. tanév eredményéről szóló beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

109/2023. (VI. 28.) Kt.h.

Duna Menti EGYMI beszámolója





H a t  á r o z a t
1./ Dunavecse Város Önkormányzat Képviselő-testülete úgy rendelkezik, hogy a Duna Menti EGYMI 2022/2023. tanév eredményéről szóló beszámolót elfogadja.

2./ Ezen határozatról értesül:

- Duna Menti EGYMI Dunavecse

3./ Napirend:
     Tájékoztató a bölcsőde nevelési-gondozási évéről
      Előterjesztő: Vörös Sándor polgármester

      Előterjesztésért felelős: Liptai-Kölesdi Ágnes bölcsődevezető
      Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
A bizottság megtárgyalta a bölcsőde beszámolóját és elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődei tájékoztató elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

110/2023. (VI. 28.) Kt.h.

Tájékoztató a bölcsőde nevelési-gondozási évéről









          












H a t á r o z a t

1./ Dunavecse Város Önkormányzat Képviselő-testülete úgy határoz, hogy a dr. Kolozs Gergely „Tipegő” Bölcsőde nevelési-gondozási évéről szóló tájékoztatót elfogadja.

2./ Ezen határozatról értesül:

- Liptai-Kölesdi Ágnes bölcsődevezető

Tóth József képviselő úr

A bizottsági ülésen felvetődött, hogy a bölcsőde tájékoztatójában miért nincsenek BTMN-ek és SNI-s gyerekek. A BTMN-et csak oktatási intézményben lehet megállapítani, a bölcsőde nem oktatási intézmény. SNI-t megállapíthatnak, de nagyon ritkán történik, autista gyerekeknél négy éves kor alatt nem állapítanak meg autizmust. 
4./ Napirend:
     Egyéb ügyek

     a) Nyilatkozat szakrendelésekkel kapcsolatban
          Előterjesztő: Vörös Sándor polgármester
          Előterjesztésért felelős: dr. Pándi Ottó intézményvezető
         Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
2023.06.09.-i napon a Szent Pantaleon Kórház Főigazgatója, Dr. Jobbágy Lajos Főorvos Úr felkérésére egyeztető megbeszélést tartottunk Dr. Kővágó Levente orvos igazgató és Tóth Enikő ellátás-szervezési osztályvezetővel, mely során a mellékelt csatolmány szerinti ellátás biztosítására tettek javaslatot. Tekintettel, hogy a működési engedéllyel rendelkező szakmák esetében a szakember hiány miatt szüneteltek kivételével eltérést nem javasoltak, ezért szükséges áttekinteni a javaslatot. Testületi jóváhagyás esetén az NNK irányában nyilatkozattétel szükséges amelyben rögzítésre kerül az egyeztetés ténye illetve a Szent Pantaleon Kórház nyilatkozattételének elfogadása. 

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
111/2023. (VI.28.) Kt.h.

Nyilatkozat szakrendelésekkel kapcsolatban









H a t á r o z a t

Dunavecse Város Önkormányzata Képviselő-testülete megtárgyalta a kapacitás-nyilvántartásban szereplő járóbeteg-szakellátási kapacitás módosítás ügyét és az alábbi határozatot hozza:

1./ A képviselő-testület a Dunaújvárosi Szent Pantaleon Kórházzal történt egyeztetést követően Dunavecse település a Szent Pantaleon Kórház Rendelőintézetéhez tartozzon az előterjesztésben szereplő járóbeteg szakellátási struktúra tekintetében.

2./ Az érintett járóbeteg szakellátási struktúra a határozat elidegeníthetetlen részét képezi.

3./ Ezen határozatról értesül: 

- Nemzeti Népegészségügyi Központ Egészségügyi Igazgatási Főosztály 1097 Budapest, Albert Flórián út 2-6.

- Szent Pantaleon Kórház-Rendelőintézet Főigazgatója Dr. Jobbágy Lajos 2400 Dunaújváros, Korányi S. u. 4-6.

- Vörös Sándor polgármester

- dr. Pándi Ottó intézményvezető

- Ginál Róbert gazdálkodási csoportvezető

                    4. b) Bölcsődevezetői beosztásra pályázat kiírása

                  Előterjesztő:  Vörös Sándor polgármester

                  Előterjesztésért felelős: Nagy Erzsébet

                              Tárgyalja: E.K.O.SZ. Bizottság

Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
A Dr. Kolozs Gergely „Tipegő” Bölcsőde intézményvezető megbízása 2023. szeptember 30. napjával lejár, ezért új pályázat kiírása szükséges a pozíció betöltése érdekében. Az intézményvezetők megbízásának általános feltételeit a Közalkalmazottak jogállásáról szóló 1992. évi XXXIII. törvény (továbbiakban: Kjt.) 20/A-20/B. §-ai és a 23. §-a, speciális feltételeit a Kjt. szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Kormányrendelet (továbbiakban: Kormányrendelet), továbbá a 15/1998 Nm rendelet szabályozza: Közalkalmazotti jogviszony pályázat alapján létesíthető. A pályázatot – törvény eltérő rendelkezése hiányában – a kinevezési jogkör gyakorlója (a képviselő-testület) írja ki. A pályázati felhívás tartalmazza a pályázat benyújtásának feltételeit és a kötelezően csatolandó dokumentumok listáját. A bizottság javasolja a pályázati kiírás elfogadását és a bizottság létrehozásáról szóló határozati javaslat elfogadását.

Vörös Sándor polgármester úr

Megkérdezem a képviselő-testület tagjaitól, hogy van-e valakinek kérdése a napirenddel kapcsolatban?

A képviselő-testület tagjai részéről kérdés nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bölcsődevezetői beosztásra a pályázati kiírás elfogadásával a határozati javaslat szerint?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
112/2023. (VI.28.) Kt.h.

Pályázati kiírása










H a t á r o z a t

Dunavecse Város Önkormányzat Képviselő-testülete (továbbiakban: Képviselő-testület) megtárgyalta a „Dr. Kolozs Gergely „Tipegő” Bölcsőde intézményvezetői beosztásra pályázat kiírása” című előterjesztését és a következő határozatot hozza:

1./ A Képviselő-testület úgy határoz, hogy az előterjesztésben foglaltak szerinti tartalommal  pályázatot ír a Dr. Kolozs Gergely „Tipegő” bölcsőde intézményvezető (magasabb vezető) beosztás betöltésére. 

2./ A Képviselő-testület felkéri a jegyzőt, hogy gondoskodjon pályázati felhívás helyben szokásos módon, Dunavecse Város honlapján, továbbá a kormányzati személyügyi igazgatási feladatokat ellátó szerv internetes oldalán való közzétételéről. 

Határidő: azonnal

Felelős: Nagy Erzsébet jegyző

Határozatról értesülnek
- Vörös Sándor polgármester

- Nagy Erzsébet jegyző

- irattár

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság létrehozásáról szóló a határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
113/2023. (VI.28.) Kt.h.

Bizottság létrehozása










H a t á r o z a t

Dunavecse Város Önkormányzat Képviselő-testülete (továbbiakban: Képviselő-testület) megtárgyalta előterjesztését és a következő határozatot hozza:

A Képviselő-testület úgy határoz, hogy a Dr. Kolozs Gergely „Tipegő” Bölcsőde intézményvezető (magasabb vezető) beosztásra pályázók meghallgatására, a pályázatok véleményezésére létrehozott eseti bizottság tagjainak megválasztja az alábbi személyeket:

Elnök: Kovács Péter a E.K.O.SZ. Bizottság elnöke, 

Elnök-helyettes: Kochné Vadászi Borbála települési képviselő

Tagok:

Tóth József települési képviselő

…………….  közalkalmazotti képviselő

…………….  a Magyar Bölcsődék Egyesülete által delegált 

Határidő: 2023. szeptember 30
Felelős:
· Vörös Sándor polgármester

· Nagy Erzsébet jegyző

A határozatról értesülnek:
1./Vörös Sándor polgármester

          és általa a megválasztott bizottsági tagok

2./ Nagy Erzsébet jegyző


4. c)   Vételi szándék megtárgyalása
          Előterjesztő:  Vörös Sándor polgármester

          Előterjesztésért felelős: Vörös Sándor polgármester

                      Tárgyalja: P.Ü.V. Bizottság

Vörös Sándor polgármester úr

A napirendet a bizottság megtárgyalta, felkérem a P.Ü.V. Bizottság elnökét, hogy mondja el a bizottság javaslatát.

Molnár Gyula képviselő,  a P.Ü.V. Bizottság elnöke
Vételi ajánlat érkezett a Dunavecse 2237 hrsz-ú út, 2471/4 hrsz-ú út, valamint a Dunavecse 535 hrsz-ú kivett vásártér művelési ágú önkormányzati területekre vonatkozóan. A bizottság a 2237 hrsz-ú ingatlant javasolja eladni, a 2471/4 hrsz-ú ingatlan eladását elnapolja, míg az 535 hrsz-ú ingatlant telekkialakítás után telkenként javasolja értékesíteni. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
114/2023. (VI.28.) Kt.h.

Vételi szándék megtárgyalása










H a t á r o z a t

Dunavecse Város Önkormányzata Képviselő-testülete megtárgyalta Végh Dániel vételi szándékát és az alábbi határozatot hozza:
1./  A képviselő-testület a Dunavecse 2237 hrsz-ú kivett út rendeltetésű ingatlant a 0288/15 hrsz-ú iparterülettől az 534 hrsz-ú útig terjedő részét szándékozik értékesíteni.
2./ A Dunavecse 535 hrsz-ú vásártér megjelölésű ingatlant jelenleg nem áll szándékában értékesíteni, azokat telkesítést követően a jövőben egyenként kívánja értékesíteni.
3./ A Dunavecse 2471/4 hrsz-ú kivett közút rendeltetésű ingatlan értékesítéséről a pontos természetbeni elhelyezkedésének tisztázását követően a következő testületi ülésen dönt.
4./ A képviselő-testület felkéri Nagy Erzsébet jegyzőt a határozat végrehajtása érdekében a szükséges intézkedések megtételére.

5./ Ezen határozatról értesül:

- Végh Dániel 6320 Solt, Mikszáth K. u. 71.
- Rédei Építészeti és Mérnöki Kft. 6000 Kecskemét, Mécses u. 40.
- Vörös Sándor polgármester úr

- Nagy Erzsébet jegyző

- Irattár


 d) Telephely engedélyezésének jóváhagyása (fogászat)


      Előterjesztő: Vörös Sándor polgármester
                   Előterjesztésért felelős: Nagy Erzsébet jegyző

                   Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem a E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
A bizottság megtárgyalta a napirendet és a határozati javaslatot javasolja kiegészíteni azzal, hogy amennyiben a vállalkozás 2023. október 1. napjáig nem kezdi meg a fogászati tevékenységet, úgy a telephely létesítéséhez az önkormányzat a hozzájárulást visszavonja.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
115/2023. (VI.28.) Kt.h.
Telephely engedélyezése (fogászat)










        H a t á r o z a t

1./ Dunavecse Város Önkormányzata Képviselő-testülete úgy határoz, hozzájárul ahhoz, hogy a RenDoDental Fogászati Kft. (székhelye: 2162 Őrbottyán, Csak u. 31. képviselője: Zavaczki Renáta) telephelyeként a Dr. Kolozs Gergely Kistérségi Egészségügyi Centrum székhelyének megfelelően Dunavecse, Vasút utca 8. sz. alá kerüljön bejegyzésre.

2./ A Képviselő-testület továbbá úgy határoz, hogy amennyiben a RenDoDental Fogászati Kft. 2023. október 1. napjáig nem kezdi meg Dunavecsén a fogászati tevékenységet úgy a telephely létesítéséhez való hozzájárulását az önkormányzat visszavonja.
3./ Ezen határozatról értesül:

- RenDoDental Fogászati Kft. 2162 Őrbottyán, Csap u. 31.

- Vörös Sándor polgármester

- Nagy Erzsébet jegyző

e) Védőnői ellátással kapcsolatos ingyenes ingatlan használati szerződés 

       megtárgyalása


           
      Előterjesztő: Vörös Sándor polgármester


      Előterjesztésért felelős: Nagy Erzsébet jegyző

                               Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke
A bizottság megtárgyalta a védőnői ellátással kapcsolatos ingyenes ingatlan használati szerződést és azzal a módosítással javasolja elfogadni, hogy a használatba vevő vállalja megfizetni valamennyi rezsi és közüzemi díjat.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
116/2023. (VI.28.) Kt.h.
Védőnői ellátással kapcsolatos ingyenes ingatlan 
használati szerződés megtárgyalása









H a t á r o z a t
1./ Dunavecse Város Önkormányzata Képviselő-testülete úgy határoz, hogy a védőnői ellátással kapcsolatos ingyenes ingatlanhasználati szerződést elfogadja azzal, hogy a használatba vevő vállalja megfizetni valamennyi dologi és közüzemi díjat a használattal arányosan.
2./ A képviselő-testület felkéri Vörös Sándor polgármester urat a további teendők ellátására.

3./ Ezen határozatról értesül:

- Bács-Kiskun Vármegyei Oktatókórház
  6000 Kecskemét, Nyíri út 38.

- Vörös Sándor polgármester
- Ginál Róbert gazdálkodási csoportvezető

- dr. Pándi Ottó intézményvezető

- Nagy Erzsébet jegyző

- Irattár

f) Ösztönzőrendszer felülvizsgálata


           
       Előterjesztő: Vörös Sándor polgármester


       Előterjesztésért felelős: Ginál Róbert gazdálkodási csoportvezető

                                                                          Dr. Pándi Ottó intézményvezető
                                Tárgyalja: E.K.O.SZ. Bizottság
Vörös Sándor polgármester úr

A napirendet a bizottság megtárgyalta, felkérem az E.K.O.SZ. Bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke

A bizottság megtárgyalta a napirendet és javasolja elfogadni dr. Pándi Ottó intézményvezető által javasolt ösztönző rendszert. 
Vörös Sándor polgármester úr

Felkérem a gazdasági vezetőt, hogy a szeptemberi ülésre készítsen előterjesztést, hogy ki kell-e egészíteni a szakrendelőt. Megkérdezem a képviselő-testület tagjaitól, hogy ki ért egyet a 2. számú határozati javaslattal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
117/2023. (VI.28.) Kt.h.

Teljesítménynövelő rendszer kialakítása a szakrendelőben


          




           





  H a t á r o z a t


1./ Dunavecse Város Önkormányzat Képviselő-testülete megtárgyalta a napirendet és úgy határoz, hogy a Dr. Kolozs Gergely Kistérségi Egészségügyi Centrumban 2023. március 1. napjától 6 hónap időtartamra bevezetett ösztönző rendszert meg kívánja tartani és határozatlan időtartamra, visszavonásig tovább működtetni.

2./ A képviselő-testület úgy határoz, hogy a teljesítmény ösztönző rendszer alapjának az intézmény mindenkori TVK pontérték 100%-os szintjét állapítja meg, amelynek teljesítése alapvető elvárás és teljesítendő cél, ez jelenleg 6.068.726 pont.

3./ A képviselő-testület úgy határoz, hogy az előterjesztés szerint elfogadja a kifizetés alapját képező számítást. A 2. pontban megállapított TVK pont értéken felül teljesített, azt maximum 10%-al meghaladó többlet teljesítmény után 30%-os többletfinanszírozás jár, az 1,98 Ft pontérték 30%-ával számolva, a 10-20% közötti részt 20%-os mértékkel finanszírozzák, 20% felett pedig nem jár többlet támogatás. 
4./ A képviselő-testület úgy határoz, amennyiben az intézmény az adott hónapban a 2. pontban rögzített pontértéket meghaladóan teljesít, akkor a 3. pontban részletezettek szerint számított juttatás alapját annak kétszeresére emeli, saját forrásból ugyanakkora összeggel kiegészíti.

5./ A képviselő-testület továbbá úgy határoz, hogy a megállapított TVK 100%-os értékén felül, a 3. pontban meghatározottak szerint számított többlet támogatás és az önkormányzati kiegészítés együtt a kifizetés szuperbruttó alapja, azt még a munkáltatói szocho kifizetés 13%-os mértékével csökkenteni kell és a megmaradó részt számfejteni a dolgozók részére összesített bruttó juttatásként. A számított többlet támogatás, az önkormányzati kiegészítés és a munkáltatói közterhek együtt nem haladhatják meg havi szinten az 1.200.000 Ft összeget.

6./ A képviselő-testület felkéri dr. Pándi Ottó intézményvezető, hogy az intézmény által elért többletteljesítményről havonta számoljon be.
7./ Ezen határozatról értesül:

- Vörös Sándor polgármester

- Dr. Pándi Ottó intézményvezető főorvos

- Ginál Róbert gazdálkodási csoportvezető


g)  Társulási megállapodás módosítása (DTKH)

                   
     Előterjesztő: Vörös Sándor polgármester
                  Előterjesztésért felelős: Vörös Sándor polgármester
                               Tárgyalja: P.Ü.V. Bizottság
Vörös Sándor polgármester úr

A napirendet a bizottság megtárgyalta, felkérem a P.Ü.V. Bizottság elnökét, hogy mondja el a bizottság javaslatát.

Molnár Gyula képviselő,  a P.Ü.V. Bizottság elnöke
2023. július 1-i hatállyal megszűnik az önkormányzatok hulladékgazdálkodási feladatköre. A jogszabály módosítás alapján a társulás hulladékgazdálkodási közszolgáltatás megszervezésével kapcsolatos feladatai is megszűnnek. A hulladékgazdálkodással összefüggő egyes törvények módosításáról szóló 2022. évi LXXVI. törvény 42. § (2) bekezdése 2023. július 1. hatályba lépéssel új 92/A. § (4) bekezdéssel egészítette ki a Ht.-t, amely szerint a települési önkormányzatok hulladékgazdálkodási feladatainak ellátáshoz használt létesítmény, eszköz és vagyonelem vagyonkezelése céljából, a települési önkormányzatok társulásai mindaddig fennmaradhatnak, ameddig az érintett létesítmény, eszköz vagy vagyonelem az állami hulladékgazdálkodási közfeladat ellátásához igénybevételre kerül. A hivatkozott jogszabályi rendelkezések alapján a társulás Társulási Megállapodásban rögzített feladatköreit módosítani szükséges, amely a mellékletben megtalálható. Az Építési és Beruházási Minisztérium tulajdonosi joggyakorlása alá tartozó, 100%-os állami tulajdonban lévő gazdasági társaságok által ellátott feladatok központi költségvetési szerv általi átvételéről és a társaságok megszüntetéséről, az ezzel kapcsolatos eljárási kérdések rendezéséről szóló 362/2022. (IX. 19.) Korm. rendelet 1. § (1) bekezdésének b) pontjában, valamint a (2) bekezdésben foglaltakra tekintettel az államháztartásról szóló 2011. évi CXCV. törvény 11/A. §-a alapján a NFP Nemzeti Fejlesztési Programiroda Nonprofit Korlátolt Felelősségű Társaság által ellátott állami feladatokat a társaság tulajdonosi joggyakorlója, az Építési és Közlekedési Minisztérium vette át 2023. január 01. napjával, és ezen időponttal a társaság megszűnt. Erre tekintettel a Társulási Megállapodás I. fejezetének 4. pontjának n) alpontját is módosítani szükséges. A Társulási Megállapodás módosításával a Tagok egyes, a megállapodás V. fejezetében részletezett, a fenti projektre vonatkozó, Mötv. 13. § (1) bekezdés 1. pontja szerinti településfejlesztési feladataik végrehajtását ruházzák a társulásra.

E szerint a társulás feladata a projekt eredményeként létrejövő, társulás tulajdonába kerülő vagyonelemek cél szerinti vagyonkezelése, üzemeltetése.

A feladatok változására tekintettel módosítani szükséges a Társulási Tanács egyes működési szabályait is, amelyekre vonatkozóan az 5. és 6. pont tartalmaz rendelkezéseket. A Bizottság javasolja a határozati javaslat elfogadását.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
118/2023. (VI.28.) Kt. normatív hat.

A Duna-Tisza közi Hulladékgazdálkodási 

és Környezetvédelmi Önkormányzati Társulás

 létrehozásáról szóló Társulási 

Megállapodás IV. számú módosítása











H a t á r o z a t

1./ Dunavecse Város Önkormányzata Képviselő-testülete megtárgyalta Vörös Sándor polgármester 3160/2023. számú előterjesztését megtárgyalta és az alábbi határozatot hozta:

2./ A képviselő-testület a Duna-Tisza közi Hulladékgazdálkodási és Környezetvédelmi Önkormányzati Társulás Társulási Megállapodásának IV. számú módosítását a melléklet szerinti tartalommal elfogadja, és felhatalmazza Vörös Sándor polgármestert annak aláírására.

Határidő: azonnal

Felelős: Vörös Sándor polgármester
3./ Ezen határozatról értesül:

- Duna-Tisza közi Hulladékgazdálkodási és Környezetvédelmi Önkormányzati

  Társulás 6000 Kecskemét, Kossuth tér 1.

- Vörös Sándor polgármester

- Nagy Erzsébet jegyző

h)   Vagyonnövekménnyel kapcsolatos megállapodás Apostag Önkormányzatával

                   
     Előterjesztő: Vörös Sándor polgármester
                  Előterjesztésért felelős: Nagy Erzsébet jegyző
                              Tárgyalja: P.Ü.V. Bizottság
Vörös Sándor polgármester úr

A napirendet a bizottság megtárgyalta, felkérem a P.Ü.V. Bizottság elnökét, hogy mondja el a bizottság javaslatát.

Molnár Gyula képviselő, a P.Ü.V. Bizottság elnöke
A bizottság javasolja a vagyonnövekménnyel kapcsolatos megállapodás aláírását.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:
119/2023. (VI.28.) Kt.h.

Vagyonnövekménnyel kapcsolatos megállapodás 
Apostag Önkormányzatával









H a t á r o z a t

1./ Dunavecse Város Önkormányzata Képviselő-testülete úgy határoz, hogy Dunavecse Város Önkormányzata és Apostag Község Önkormányzata között a csatornahálózat kapacitásbővítéséhez kapcsolódó vagyonnövekmény megosztásáról szóló előterjesztésben szereplő megállapodást elfogadja. 

2./ A képviselő-testület felkéri Vörös Sándor polgármester urat a további teendő ellátásra.

3./ Ezen határozatról értesül:

- Vörös Sándor polgármester

- Apostag Község Önkormányzata

- Bácsvíz Zrt. 6000 Kecskemét, Izsáki út 13.

- Nagy Erzsébet jegyző

- Ginál Róbert gazdálkodási csoportvezető

Polgármester úr tájékoztatja a képviselő-testületet és a jelenlévőket, hogy a következő testületi ülés 2023. szeptember 27-én lesz.

Nyílt ülés keretében több napirend nem volt, ezért Polgármester úr a nyílt ülést 15,50 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….




          ………………………….

